Οδηγία 2000/23/ΕΚ της Επιτροπής της 27ης Απριλίου 2000 για την τροποποίηση της οδηγίας 92/76/ΕΟΚ περί αναγνωρίσεως προστατευόμενων, περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα(1), όπως τροποποιήθηκε τελευταία από την οδηγία 1999/53/ΕΚ της Επιτροπής(2), και ιδιως το πρώτο εδάφιο του άρθρου 2 παράγραφος 1 στοιχείο η), την οδηγία 92/76/ΕΟΚ της Επιτροπής, της 6ης Οκτωβρίου 1992, περί αναγνωρίσεως προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα(3), όπως τροποποιήθηκε τελευταία από την οδηγία 1999/84/ΕΚ(4), και ιδίως το άρθρο 2, Εκτιμώντας τα ακόλουθα: (1) Σύμφωνα με την οδηγία 92/76/ΕΟΚ, όπως έχει τροποποιηθεί, η Αυστρία, η Ιρλανδία και οι περιοχές Apulia, Emilia-Romagna, Lombardia και Veneto στην Ιταλία είχαν προσωρινά αναγνωρισθεί ως "προστατευόμενες περιοχές" όσον αφορά τον Erwinia amylovora για χρονικό διάστημα το οποίο λήγει στις 31 Μαρτίου 2000. (2) Από πληροφορίες που έχουν παρασχεθεί εκ μέρους της Αυστρίας, της Ιρλανδίας και της Ιταλίας, καθώς επίσης και από πληροφορίες που είχε συγκεντρώσει το γραφείο τροφίμων καί κτηνιατρικών θεμάτων κατά τη διάρκεια αποστολών που διενεργήθηκαν το 1999, φαίνεται ότι η προσωρινή αναγνώριση των προστατευόμενων περιοχών για την Αυστρία, την Ιρλανδία και την Ιταλία όσον αφορά τον Erwinia amylovora, θα πρέπει να επεκταθεί, κατ' εξαίρεση, για μια περαιτέρω περιορισμένη χρονική περίοδο, έτσι ώστε οι αρμόδιες επίσημες υπηρεσίες των χωρών αυτών να μπορέσουν να ολοκληρώσουν την πληροφόρησή τους σχετικά με την διάδοση του Erwinia amylovora, καθώς επίσης και τις προσπάθειες που καταβάλλουν για την εξάλειψη αυτού του επιβλαβούς οργανισμού στις σχετικές περιοχές των προαναφερθεισών χωρών. (3) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η ημερομηνία "31η Μαρτίου 2000" που αναφέρεται στο πρώτο εδάφιο του άρθρου 1 της οδηγίας 92/76/ΕΟΚ αντικαθίσταται από την ημερομηνία "31η Μαρτίου 2001". Άρθρο 2 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ενημερώνουν αμέσως την Επιτροπή σχετικά. Όταν τα κράτη μέλη θεσπίζουν τα εν λόγω μέτρα, πρέπει να περιλαμβάνεται σε αυτά παραπομπή στην παρούσα οδηγία ή να συνοδεύονται από την εν λόγω παραπομπή κατά την επίσημη δημοσίευσή τους. Η διαδικασία για την εν λόγω παραπομπή θεσπίζεται από τα κράτη μέλη. 2. Τα κράτη μέλη ανακοινώνουν αμέσως στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία. Η Επιτροπή ενημερώνει σχετικά τα λοιπά κράτη μέλη. Άρθρο 3 Η παρούσα οδηγία αρχίζει να ισχύει την ημέρα τη δημοσίευσής της στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 31 Μαρτίου 2000. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 27 Απριλίου 2000.

[Source: multi_eurlex | Tokens: 2920]